text: নীলমাধব মন্দির() ভারতের পূর্বপ্রান্তে অবস্থিত ওড়িশা রাজ্যের নয়াগড় জেলায় মহানদীর তীরে কান্তিলো জনপদে অবস্থিত একটি প্রাচীন মন্দির৷ এই মন্দিরটি শ্রীবিষ্ণুর উদ্দেশ্যে সমর্পিত, যা দুটি পাহাড়ের মধ্যবর্তীস্থানে জঙ্গলাবৃৃতভাবে বিরাজিত৷ নীলমাধবের পদপদ্ম হতে নির্গত অবিরত বিন্দুধারা ও সিদ্ধেশ্বর মন্দির এখানকার অন্যতম উল্লেখযোগ্য চিত্তাকর্ষন৷
  
  জগন্নাথদেবের কেন্দ্রপ্রাণ হিসাবে আখ্যা পান এই নীলমাধব৷ শুধু তাই নয় এখনও নীলমাধব মূর্তি পুরীর জগন্নাথ মন্দিরে লক্ষ্মীমূর্তির ডানপাশে বিরাজিত৷
  
  অবস্থান
  ওড়িশার নয়াগড় জেলার খণ্ডপড়া ব্লকে অবস্থিত মহানদীর তীরে অবস্থিত একটি ছোটো জনপদ কান্তিলো৷ নিকটবর্তী শহর নয়া গড় ও নিকটবর্তী নগর ও বিমানবন্দর ভুবনেশ্বর৷ রাজধানী ও নগর ভুবনেশ্বর থেকে কান্তিলো পর্যন্ত নিয়মিত বাস পরিষেবা রয়েছে৷ এটি রাজধানী থেকে৭৩ কিলোমিটার ও জেলাসদর থেকে ৩৩ কিলোমিটার দূরে অবস্থিত৷
  
  ইতিহাস
  নীলমাধব মন্দিরটি পুরা কালে ব্রহ্মাদ্রি পর্বতে অবস্থিত একটি পর্বতগুহা ছিলো যা বর্তমানে কান্তিলো নাম পায়৷ এখানেই শবর জনজাতির লোক ও শবরপ্রধান বিশ্ববসু এক স্থানীয় দেবতার আরাধনা করতেন যা স্থানীয় ভাষায় কিতুং নামে প্রসিদ্ধ ছিলো৷ পুরাণ মতে, দেবমূর্তিটি নীলকান্ত মণি রূপে পুজিত হতেন, যা নীলমাধব নামে পরাচিতি পায়৷ মন্দিরটির নিকটবর্তী অন্যদুটি নদী হল কুয়ানরিয়া ও কুসুমি নদী৷ প্রয়াগে যেমন ত্রিবেণীসঙ্গমে রয়েছেন বেণীমাধব তেমনই ওড়িশার ত্রিবেণীসঙ্গমে রয়েছেন নীলমাধব৷
  
  তথ্যসূত্র
  
  বিষয়শ্রেণী:বিষ্ণু মন্দির
  বিষয়শ্রেণী:ভারতের মন্দির
  বিষয়শ্রেণী:ওড়িশার মন্দির
title: নীলমাধব মন্দির, ওড়িশা